text: গগনশিরীষ (বৈজ্ঞানিক নাম: Albizia richardiana, স্থানীয় নাম :- চাম্পল, সুন্দর-কড়ই) Fabaceae পরিবারের Albizia গণের সরলাকৃতির দীর্ঘকায় বৃক্ষ বিশেষ। বাংলাদেশের অনেক অঞ্চলে এ গাছকে রোডচাম্বল নামেও ডাকা হয়। প্রায় দেড়শ' বছর আগে মাদাগাস্কা থেকে এই গাছ কলকাতা বোটানিক্যাল গার্ডেন হয়ে বাংলাদেশে এসেছে।
  
  বিবরণ 
  গগনশিরীষের ডালপালা ঊর্ধ্বমুখী। এর উচ্চতা ৩০-৪০ মিটার।
  
  আকার
  গগনশিরীষ পত্রমোচী গাছ। যৌগপত্র, ৬ থেকে ৭ সেমি লম্বা, পক্ষ ১০ থেকে ১৪টি, তাতে সরু ৬ মিমি লম্বা ৫০ থেকে ১০০টি ক্ষুদ্র পত্রিকা। শীতের শেষ দিকে পাতা ঝরতে শুরু করে। তার পর চৈত্র-বৈশাখে অসংখ্য সরু পাতায় ভরে ওঠে গাছ।
  
  ফুল
  এই গাছে বর্ষার শেষের দিকে ফুল ফোটে। ফুলের রং সাদা হয় ও দেখতে ছোট আকারের।
  
  ফল
  ফল চ্যাপ্টা, হালকা বাদামি ও পাতলা হয়। এগুলো বাতাসে ভেসে অনেক দূর চলে যেতে পারে।
  
  তথ্যসূত্র 
  
  বিষয়শ্রেণী:গাছ
  বিষয়শ্রেণী:পত্রমোচী গাছ
  বিষয়শ্রেণী:মাদাগাস্কারের উদ্ভিদ
title: গগনশিরীষ